S-822/2012

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 13. nóvember sl., á hendur A-kk-þgf Þ-kk-þgf H-kk-þgf, Reykjavík, „fyrir eftirgreind hegningarlaga og fíkniefnabrot í Reykjavík á árinu 2012:

I.

Þjófnaði, með því að hafa:

1. Mánudaginn 14. maí stolið Trek reiðhjóli að verðmæti 80.000 kr. úr þvottahúsi Blönduhlíðar 4.

2. Miðvikudaginn 6. júní stolið Trek reiðhjóli að áætluðu andvirði 60-80.000 kr. þar sem það stóð í anddyri líkamsræktarstöðvar World Class í Kringlunni.

3. Fimmtudaginn 14. júní, í félagi við P-kk-þf B-kk-þf B-kk-þf, farið inn í búningsklefa hjá Tennis- og badmintonfélagi Reykjavíkur við Gnoðarvog 1 í og stolið iphone farsíma að óþekktu verðmæti.

5. Miðvikudaginn 20. júní stolið Ipad touch fartölvu að áætluðu söluandvirði 32.000 kr. úr hótelherbergi nr. 16 á The Capital-inn við Suðurhlíð 36d.

6. Sunnudaginn 24. júní stolið HP Probook fartölvu að óþekktu verðmæti úr fundarsal á Grand Hótel við Sigtún 38.

II.

Fíkniefnabrot, með því að hafa:

1. Laugardaginn 23. júní í haft í vörslum sínum 3,32 g af maríhúana og 1,01 g af tóbaksblönduðu kannabis sem lögregla fann við leit á ákærða fyrir framan Blönduhlíð 4 og lagði hald á.

2. Aðfaranótt miðvikudagsins 11. júlí í haft í vörslum sínum 2,03 g af maríhúana sem lögregla fann við leit á ákærða á lögreglustöðinni við Hverfisgötu og lagði hald á.

3. Sunnudaginn 22. júlí í haft í vörslum sínum 0,39 g af tóbaksblönduðu kannabis sem lögregla fann við leit á ákærða við Frakkastíg 9 og lagði hald á.

Teljast brot í I. kafla varða við 244. gr. almennra hegningarlaga nr. 19/1940 og brot í II. kafla við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar og jafnframt að framangreind fíkniefni sem lögregla lagði hald á verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Verður refsing hans því ákveðin fangelsi í 3 mánuði en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Upptækt skal vera 5,35 g af maríjúana og 1,4 g af tóbaksblönduðu kannabis.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, A-kk-nf Þ-kk-nf H-kk-nf, sæti fangelsi í 3 mánuði, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Upptækt skal vera 5,35 g af maríjúana og 1,4 g af tóbaksblönduðu kannabis.

A-kk-nf Í-kk-nf